Σαλάτα με κριθαράκι, μπρόκολο και φέτα
Ελαφριά, χορταστική, εύκολη.
350 γρ. κριθαράκι, τα μπουκετάκια από 1 μέτριο μπρόκολο, 3 κουτ. σούπας ελαιόλαδο+1 κουτ. σούπας επιπλέον, 1 κουτ. σούπας χυμός λεμονιού, 1 κουτ. γλυκού μουστάρδα Maille Dijon originale, 1 κουτ. γλυκού μουστάρδα Maille au miel (με μέλι), 1 μικρό ξερό κρεμμύδι, σε ψιλά καρέ, 1 κουτ. γλυκού ξερός κόλιανδρος, σε σκόνη, 200 γρ. φέτα, θρυμματισμένη, αλάτι, φρεσκοτριμμένο πιπέρι
Για να ετοιμάσουμε την σαλάτα με κριθαράκι, μπρόκολο και φέτα σε ένα μικρό τηγάνι ζεσταίνουμε σε χαμηλή προς μέτρια φωτιά τη 1 κουτ. σούπας λάδι και σοτάρουμε το κρεμμύδι, μέχρι να μαραθεί και να μαλακώσει, για περίπου 10-15 λεπτά. Ανακατεύουμε πότε-πότε.Αν χρειαστεί προσθέτουμε 1 κουτ. σούπας νερό.Παράλληλα, βράζουμε το κριθαράκι σε μπόλικο αλατισμένο νερό για όση ώρα λένε οι οδηγίες της συσκευασίας.Τα τελευταία 3 λεπτά ρίχνουμε στην κατσαρόλα και τα μπουκετάκια του μπρόκολου - δεν θέλουμε να παραβράσουν.Σουρώνουμε το κριθαράκι και το μπρόκολο και τα αδειάζουμε σε ένα μεγάλο ταψί, ώστε να κρυώσουν γρήγορα.Αλατοπιπερώνουμε.Σε ένα μπολάκι ανακατεύουμε με ένα πιρούνι το λάδι, το λεμόνι, τις μουστάρδες και τον κόλιανδρο. Περιχύνουμε τα υλικά στο ταψί, προσθέτουμε και το σοταρισμένο κρεμμύδι και ανακατεύουμε καλά.Σερβίρουμε τη σαλάτα σε μια πιατέλα ή σε ατομικά μπολ και προσθέτουμε τη θρυμματισμένη φέτα.Ελέγχουμε το αλατοπίπερο.
Κριθαράκι,Μπρόκολο,Φέτα